### Resumé

Sagen omhandler gennemførelsen af ekspropriation af arealer og rettigheder til sideudvidelse af Egtved Holt, Egtved. Der blev den 8. september 2025 afholdt åstedsforretning under ledelse af formand for Teknisk Udvalg. Byrådet gav 23. april 2025 i pkt. 80 ekspropriationsbemyndigelse til Teknisk Udvalg.

### Sagsfremstilling

Byrådet godkendte 25. juni 2025 pkt.135 Anlægsbevilling - anvendelse af statslig udgiftsramme til byfornyelse af landsbyer og 1. oktober 2025 pkt. 197 Anlægsbevilling - Opfølgning på Anlægsprojekter.

Den trafikale udvikling i området nødvendiggør en sideudvidelse af Egtved Holt på en strækning på ca. 1,8 km mellem Egtved Holt 12 og Carina Andreasen. Vejstrækningen udvides med 1,5-2 meter, så vejstrækningen har en konstant bredde på 6 meter samt 0,5 meter rabat i begge sider.

Der er den 8. september 2025 afholdt åstedsforretning. Efter åstedsforretningen har der været en 4 ugers indsigelsesperiode. Indsigelsesfristen udløb mandag den 6. oktober 2025. Protokol og indsigelser er vedlagt som bilag. En lodsejer har tiltrådt forligstilbuddet og 4 har ikke tiltrådt forligstilbuddet.

**Uddrag af indsigelser**

Uddrag af indsigelser er vedlagt som bilag og protokollen fremgår som sin helhed.

Lodsejer for lb. nr. 1 er ikke enig i opgørelsen af erstatning.

Lodsejer for lb. nr. 2 er ikke enig i opgørelsen af erstatning.

Lodsejer for lb. nr. 3 gør indsigelse mod løsningen med placering af sideudvidelsen på den valgte side af vejen og er ikke enig i opgørelsen af erstatning.

Lodsejer for lb. nr. 4 er ikke enig i opgørelsen af erstatning.

**Ekspropriation**

Forvaltningen anbefaler, at ekspropriationen gennemføres, og at arbejderne igangsættes. Ekspropriation gennemføres efter bestemmelserne i lov om offentlig vej.

Ekspropriationen vedrører følgende matrikelnumre:

* [adresse], Egtved: Matr. nr. 6i, 7au, 7av, 8dx, 16a, 17a og 19b.

**Lovgrundlag**

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostningerne i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden og fremkommeligheden på [adresse] og ydermere kan der spares på den løbende drift af rabatarealer efter sideudvidelsen.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget godkender ekspropriation og servitutter fra de nævnte matrikler, og

**at** fastsættelse af erstatning til lodsejere, der ikke har tiltrådt forligstilbuddene, overgives til taksation.

### Beslutning

Godkendt.

Sebastian Overgaard og Olfert Hermansen var fraværende.